Иван Вазов
Море

chitanka.info

Се по-дълбоко във морето —

в нощта му — сондата завирам,

па я изваждам и съзирам —

изнесени из глъбинето

полипи, миди, непознали

живот под слънчевия блясък,

черупки, водорасли, пясък,

размесен с перли и корали.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.